T117 (bas Rapid KL)

Laluan bas T117 (MRT Jinjang–Taman Sri Segambut)  merupakan sebuah laluan bas awam di Lembah Klang, Malaysia. Laluan bas T117 merupakan sebuah laluan bas perantara yang bermula dari Stesen MRT Jinjang di Kuala Lumpur menuju ke kawasan petempatan Taman Pusat Kepong, Taman Sri Segambut dan Jinjang Selatan Tambahan dan kawasan perindustrian TSI Business Industrial Park dan Kawasan Perusahaan Kepong. 

Laluan bas ini berkhidmat di 15 buah hentian bas, dan memulakan perkhidmatannya buat pertama kalinya pada 16 Jun 2022, selari dengan pembukaan dan pengoperasian MRT Laluan Putrajaya (PYL) fasa pertama dari stesen Kwasa Damansara ke stesen Kampung Batu. Laluan bas T117 merupakan satu daripada 14 buah laluan bas perantara MRT Laluan Putrajaya yang memulakan perkhidmatannya serentak dengan MRT Laluan Putrajaya. Diperolehi pada 4 Januari 2024. Laluan bas T117 dikendalikan sepenuhnya oleh Rapid Bus di bawah kendalian Rapid KL.

 Perkhidmatan 
Laluan bas T117 merupakan sebuah laluan bas dalam Koridor Jalan Ipoh (dalam kategori penomboran laluan bas 100–199). T117 merupakan sebuah laluan perantara MRT yang berkhidmat di sekitar Taman Pusat Kepong, Taman Sri Segambut dan Jinjang Selatan Tambahan, TSI Business Industrial Park dan Kawasan Perusahaan Kepong. Perkhidmatan bas ini menyediakan kesalinghubungan batuan pertama dan akhir bagi penduduk setempat di kawasan tersebut ke Stesen MRT Jinjang, yang di mana menyediakan perkhidmatan MRT Laluan Putrajaya (PYL) ke Kwasa Damansara dan Putrajaya Sentral.

Terdapat sebanyak 15 hentian bas yang terkandung dalam servis perkhidmatan laluan bas T117, dengan sembilan hentian bas pertukaran ke laluan bas yang lain. Kekerapan bas laluan ini pula 30 hingga 45 minit dan bergantung kepada keadaan lalu lintas semasa. Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja. Laluan bas T117 telah memulakan perkhidmatannya pada 16 Jun 2022, serentak dengan pemulaan perkhidmatan MRT Laluan Putrajaya fasa pertama.

 Gambaran laluan 
Laluan bas T117 bermula di Hab Bas MRT Jinjang Pintu B (kod hentian bas – KL2475) di Pintasan Segambut, dekat Jinjang, Kuala Lumpur. Di sini merupakan titik mula bagi perkhidmatan bas laluan T117. T117 akan berkelok ke barat menuju ke Jalan Kepong dan melewati Pencawang Masuk Utama (PMU) Jinjang. T117 akan berkelok ke barat daya menuju ke Jalan 1/32A, kemudian Jalan 5/32A dan melewati kawasan perindustrian TSI Business Industrial Park dan Kawasan Perusahaan Kepong. Kemudian, laluan akan berkhidmat di Jalan 4/40, melewati komersial Taman Pusat Kepong, diikuti dengan Jalan Udang Rawa dan melewati kawasan komersial dan perumahan Taman Sri Segambut.

Bas akan melalui Jalan Mergastua ke arah tenggara pula, setelah jajaran Jalan Udang Rawa tamat. Dekat bangunan Masjid Al-Qurtubi, ia akan membelok ke timur laut, kemudian ke utara ke Pintasan Segambut. Ia akan melewati kawasan perumahan Taman Pusat Kepong, Taman Sri Segambut di tebing kiri jalan dan Jinjang Selatan Tambahan di tebing kanan jalan. T117 juga bakal melalui Kuil Sri Maha Mariamman Taman Sri Segambut dan Depoh Bas MRT Jinjang. Tidak jauh dari Depoh Bas MRT Jinjang, T117 akan menghampiri penamatnya iaitu Hab Bas MRT Jinjang Pintu B di Pintasan Segambut.

 Hentian bas 
Terdapat 15 buah hentian bas dalam perkhidmatan bas laluan T117.

 Senarai hentian bas 
+Hentian bas laluan T117 (Setakat Januari 2024) Kod Nama hentian bas Lokasi Pertukaran/sambungan Nota Gambar KL2475 MRT Jinjang Pintu B Pintasan Segambut  MRT Jinjang   Bas Bandar GoKL: GOKL-12 (Krim), GOKL-13 (Merah Lembayung)   Selangor Bus: 100, 103, 104, 107 Untuk pertukaran ke laluan bas Selangor Bus dan Bas Bandar GoKL (GoKL City Bus) laluan GOKL-12, hentian Pencawang Masuk Utama Jinjang (KL480) dan hentian Taman Fadason (KL472) di Jalan Kepong paling hampir dengan hentian ini. 170px KL481 Komersial Kepong Usaha Jalan Kepong  Bas Bandar GoKL: GOKL-12, GOKL-13   Selangor Bus: 100, 103, 104, 107 KL2476 TSI Business Industrial Park Jalan 1/32A KL2477 Kawasan Perusahaan Kepong Jalan 5/32A KL1879 Taman Pusat Kepong Jalan 4/40 KL1877 Taman Sri Segambut Jalan Udang Rawa  Rapid KL: 191 KL1041 Komersial Sri Segambut Jalan Udang Rawa  Rapid KL: 191 KL1042 Taman Sri Segambut (Selatan) Jalan Mergastua  Rapid KL: 191   Bas Bandar GoKL: GOKL-13 KL1043 Masjid Al-Qurtubi  Jalan Mergastua  Rapid KL: 191   Bas Bandar GoKL: GOKL-13 KL2478 SRA Al-Qurtubi Jalan Mergastua  Bas Bandar GoKL: GOKL-13 KL802 Mariamman Temple Pintasan Segambut  Rapid KL: 191   Bas Bandar GoKL: GOKL-13 KL2479 Taman Pusat Kepong (Selatan) Pintasan Segambut   Bas Bandar GoKL: GOKL-13 KL2780 Taman Pusat Kepong (Utara) Pintasan Segambut  Bas Bandar GoKL: GOKL-13 KL2781 Depoh Bas MRT Jinjang Pintasan Segambut  Bas Bandar GoKL: GOKL-13 KL2475 MRT Jinjang Pintu B Pintasan Segambut  MRT Jinjang   Bas Bandar GoKL: GOKL-12, GOKL-13   Selangor Bus: 100, 103, 104, 107 Untuk pertukaran ke laluan bas Selangor Bus dan Bas Bandar GoKL (GoKL City Bus) laluan GOKL-12, hentian Pencawang Masuk Utama Jinjang (KL480) dan hentian Taman Fadason (KL472) di Jalan Kepong paling hampir dengan hentian ini. 170px

 Lihat juga 
 Senarai laluan bas di Lembah Klang

 Rujukan 

Kategori:Laluan bas di Lembah Klang